20 W. D. Krohn og B. E. Bendixen. [No. 7 



Van gesten tho holden. 20. 



Ferner syntt auer eyn gekamen cle gemeynen n abers welker 

 ti aber de geste holt dar schall he de wacht vor holden vnnd welk 

 gast de eyn kleff ynn der hur hefft de schall kasse vp de krone 

 holdenn vnnd vp de wacht ghan vnnd schall mede ynn machopp 

 sytten. 



Artickel dat nemandt schall spellen jn wurptaffelen 21. 



offte karten vmme Geit. 



Ferner is beleuett wurden van den gemeynen naberen ynn 

 Jurgen Srucken stauen so dat syck nemandt vor dristen schall 

 ynn den garden edder jm schutz stauen he sy hussbunde gesele 

 edder geste noch junge dede spele yn der wurp taffelen edder myt 

 terling edder karten by den kannen stole edder by jemandes 

 taffelen noch des dages effte des auendes by karssen effte vp der 

 wacht vnncl effte Jemandes dar auer beslagen wurde dede vp synes 

 hussbundes kleffe bynnen be slaten doere de broeke is 5 fl. sunder 

 gnade. 



Vmme dat stucke mel. 22. 



Anno 1532 des mytwekens vor Sunte louws do weren Jochim 

 kolck vnnd merckes meyer myt hans kniggen vor den kopmanne 

 vmme dat st. mels dat de knoenecken hebben schollen so wordt vns 

 vor eyn recht aff gesecht dat he idt schall vth geuen nha der naber 

 beleuenge hyr hebben de nabers dysse vor geschreuen beyden tho 

 gekaren dat se idt vor uorderen. 



Vmme den kolhoff bauen der grassbencke. 23. 



Anno 45 den 4 Augustus weren de naber tho samen vor gadert 

 yn Jochim kolckes stauen vnnd wurden auer ens so dat men de 

 grundt besturen scholde bauen vnser grassbencke alse twischen der 

 auer stratten vnnd grassbencke qwemen so endrechtygen tho samende 

 vnnd auer ens so dat se dar vmme wurpen de de mesten ogen mytt 

 den tarling wurpe so wurp ick erst an vnnd wurp 12 ogen so vel 

 vns de grundt tho vnnd schollen den nabers dar uor geuen j der jar 

 8 sk. densk. 



Vmme de rente vam kolhaue. 24. 



Do wardt hans gruben aff gesecht dat he de nha stande rente 

 van den kolhaue geuen scholde alse 12 marck dar was he entyegen 



